《赠叔嘉叔平刘丈》
宋代·陈藻

木槽压油三石余，半为灯火半煮蔬。
上山伐柴五十束，九分卖钱一烧肉。
等闲八月举场归，早禾囷毕晚禾稀。
道行愿见国人肥，高才久屈当奋飞。
万一主司仍见遗，课奴种麦宜相宜。
老夫借屋蓄妻儿，寂寥惯便亦何悲。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。